Document ID: /roh_data/filtered/fineweb-2-filterrobots_roh.jsonl.gz/37740

In'organisaziun americana che survegliescha paginas d'internet islamisticas ha communitgà che Al-Kaida ha publitgà in video da 6 ostagis da l'exteriur e tranter quels è era ina missiunara da Basilea. Il video è 16 minutas e 50 secundas lung e n'è betg datà.
Il departament federal per fatgs da l'exteriur è infurmà davart il video, sco quai ch'el ha confermà sin dumonda da l'agentura da novitads SDA.
Ulteriurs ostagis
Sper la missiunara da Basilea èn era Ken Elliott da l’Australia, Sophie Pétronin da la Frantscha, Stephen McGown da l’Africa dal Sid, Iulian Ghergut da la Rumenia e Gloria Cecilia Narvaez Argoti da la Columbia en mauns dals islamists.
Betg prim rapiment
La Basilaisa era gia vegnida rapinada l'avrigl 2012 dad islamists. Lura era ella vegnida laschada libra suenter nov dis sut la cundiziun ch'ella na returnia betg pli enavos en il Mail.
RR novitads 10:00